Tiltale for bl.a. forsøg på manddrab i to tilfælde, vold i gentagelsestilfælde samt trusler om vold mod offentlig ansat. Påstand om erstatning
Ret: Retten i Herning (1. instans)
Faggruppe: Straffesag — Nævningesag
Sagsemner: Forbrydelser mod offentlig myndighed;
Forurettede og vidner;
Liv og legeme;

9 års fængsel for blandt andet to forsøg på manddrab begået på Markedspladsen
i Herning  

35-årig mand fra Herning er fundet skyldig i blandt andet to forsøg på manddrab i miljøet omkring
Mar-kedspladsen i Herning.
Sagsnummer: SS 99-1027/2022.
Tiltalte er ved et nævningeting efter stemmeflertal ved kendelse af 6. juli 2022 fundet skyldig i forsøg på
manddrab ved tidligt om morgenen den 20. juli 2021 at have taget et kraftigt halsgreb på forurettede 1, der lå
og sov i sit telt på Markedspladsen. Forurettede 1 besvimede ved halsgrebet og fik punktformede blød-
ninger i begge øjnes bindehinder. Speciallæge i retsmedicin forklarede i retten, at forurettede havde været i
livsfare under halsgrebet.   
Tiltalte blev tillige ved enstemmighed fundet skyldig i endnu et forsøg på manddrab på Markedspladsen ved
to dage efter den 22. juli 2022 at have snittet forurettede 2 med en kniv i ansigtet. Efter noget tumult på
pladsen havde tiltalte forladt Markedspladsen men var vendt tilbage med en kniv. Forurettede 2 blev herefter
påført en lang og dyb læsion i venstre side af ansigtet, idet ansigtspulsåren, tyggemusklen og ørespytkirtlen
blev overskåret. Forurettede modtog hurtigt førstehjælp af tilstedeværende på Markeds-pladsen og blev kørt
til sygehuset af en taxa, hvor han modtog lægehjælp. Speciallæge i retsmedicin forkla-rede i retten, at den
hurtige og kompetente hjælp reddede forurettedes liv.   
Tiltalte blev desuden fundet skyldig i trusler overfor en medarbejder i Fakta og frifundet i et mindre volds-
 forhold og for at havde fremsat trusler under sin varetægtsfængsling mod vagtpersonale.   Straffen blev

enstemmigt fastsat til 9 års fængsel, og de forurettede 1 og 2 fik tildelt godtgørelsesbeløb på henholdsvis

15.000 og 20.000 kr.